PLANB วิ่ง 4% โบรกเชียร์ “ซื้อ” เป้า 10 บ. ชี้รายได้โฆษณาฟื้น-ขยายสื่อนอกบ้านหนุน  
PLANB วิ่ง 4% โบรกเชียร์ “ซื้อ” เป้า 10 บ. ชี้รายได้โฆษณาฟื้นหลังคลายล็อกดาวน์ และจากการขยายสื่อโฆษณานอกบ้านของ PLANB ที่หลากหลายรวมถึงการขยายสื่อโฆษณาใน 7-11   
PLANB วิ่ง 4% โบรกเชียร์ “ซื้อ” เป้า 10 บ. ชี้รายได้โฆษณาฟื้นหลังคลายล็อกดาวน์ และจากการขยายสื่อโฆษณานอกบ้านของ PLANB ที่หลากหลายรวมถึงการขยายสื่อโฆษณาใน 7-11   
1 เม.ย. 2565

ผู้สื่อข่าวรายงานว่าวันนี้ (1 เม.ย. 2565) ราคาหุ้น บริษัท แพลน บี มีเดีย จำกัด (มหาชน) หรือ PLANB ณ เวลา 11:13 น. อยู่ที่ระดับ 8.25 บาท เพิ่มขึ้น 0.35 บาท หรือ 4.43% โดยทำจุดสูงสุดที่ 8.35 บาท และทำจุดต่ำสุดที่ 7.90 บาท ด้วยมูลค่าการซื้อขาย 145.58 ล้านบาท

บริษัทหลักทรัพย์ ทิสโก้ จำกัด ระบุในบทวิเคราะห์ (25 มี.ค.2565) ว่า ธปท.ได้เข้มงวดในการใช้เหรียญ Crypto currency และก.ล.ต. ได้เปิดสำรวจความคิดเห็นเกี่ยวกับสื่อโฆษณา Crypto currency โดยคาดจะกระทบกับ PLANB ไม่มากนัก ซึ่ง PLANB มีรายได้จากกลุ่มสื่อโฆษณา Crypto currency ปี 2565 ประมาณ 6-9% ของรายได้รวม และมีเพียงต่ำกว่า 1% เท่านั้นที่ผิดหลักเกณฑ์ตามกลต. และรายได้ส่วนใหญ่เป็นโฆษณาคริปโตเคอร์เรนซีแพลตฟอร์มตามหลักเกณฑ์ที่ กลต. เสนอ โดยยังคงคำแนะนำ “ซื้อ” ราคาเป้าหมายอยู่ที่ 10 บาท คาดโฆษณากลับมาฟื้นตัว หลังคลายล็อกดาวน์ และจากการขยายสื่อโฆษณานอกบ้านของ PLANB ที่หลากหลายรวมถึงการขยายสื่อโฆษณาใน 7-11